Deg yixef-agi wis sin, newwi-d awal ɣef wanawen d lesnaf n wallus yeqqnen ɣer talɣa, anda i d-nefka tabadut d twuri n yal ssenf, am akken i ngga tasleḍt tamesɣanibt. Nessaweḍ ɣer igemmaḍ belli Zedek Mouloud yefka azal i yal ssenf n wallus. Lameɛna gar lesnaf-agi, allus yeggten s waṭas d allus n wawal a ladɣa amsalas n tazwara akked urerawal anda i yettaf imanis. Nessaweḍ ad d-nini belli aferdis-agi n wallus yesɛa tamlilt tameqqṛant yessebgan-d yal tawuri gar twuriwin id-yettilin deffir-s. Dɣa ma nuɣal kan ɣer twuriwin-agi, nufa-d belli acennay-agi isemmres ddeq-s n twuriwin (tawuri n umyeḍfer, tawuri n usuddes d tɣessayt, tawuri n uwekked d usfukel, tawuri tasenfalayt, tawuri n tmagit akked daɣen d twuri tudyizt).